CELEX: 62019CN0353
Language: mt
Date: 2019-05-06 00:00:00
Title: Kawża C-353/19: Talba għal deċiżjoni preliminari mressqa mill-Verwaltungsgericht Köln (il-Ġermanja) fis-6 ta’ Mejju 2019 — Interseroh Dienstleistungs GmbH vs Land Nordrhein-Westfalen

29.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/22
            
         
      Talba għal deċiżjoni preliminari mressqa mill-Verwaltungsgericht Köln (il-Ġermanja) fis-6 ta’ Mejju 2019 — Interseroh Dienstleistungs GmbH vs Land Nordrhein-Westfalen
      (Kawża C-353/19)
      (2019/C 255/31)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgericht Köln (il-Ġermanja)
      
         Partijiet fil-kawża prinċipali
      
      
         Rikorrenti: Interseroh Dienstleistungs GmbH
      
         Konvenut: Land Nordrhein-Westfalen (il-Ġermanja)
      
         Domandi preliminari
      
      
                  1.
               
               
                  
                              (a)
                           
                           
                              Ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart (1), b’mod partikolari l-Anness III tiegħu, moqri flimkien mat-taqsima B 30 20 tal-Anness IX tal-Konvenzjoni ta’ Basel (2), għandu jiġi interpretat fis-sens li l-paragrafi li jidhru f’din it-taqsima jikkorrispondu għal diversi taqsimiet individwali fis-sens tar-Regolament Nru 1013/2006?
                           
                        
                              (b)
                           
                           
                              Fil-każ li l-parti (a) tal-ewwel domanda għandha tingħata risposta negattiva:
                              
                                           
                                       
                                       
                                          It-taqsima B 3020 tinkludi taħlit ta’ skart ta’ karti u kartun li jinkludi, minbarra ppakkjar ħafif tal-karti u tal-kartun, ippakkjar għal likwidi tal-kartun laminat, bħall-iskart inkwistjoni fil-kawża prinċipali?
                                       
                                    
                        
            
                  2.
               
               
                  Fil-każ li l-parti (b) tal-ewwel domanda għandha tingħata risposta affermattiva:
                  
                              (a)
                           
                           
                              It-taqsima B 30 20, b’mod partikolari r-raba’ paragrafu tagħha, għandha tiġi interpretata fis-sens li l-iskart ikkonċernat ma għandu jinkludi ebda materjal barrani, jiġifieri li skart ma jistax jiġi kklassifikat taħt din it-taqsima jekk jinkludi materjal ieħor li ma jkunx skart u ruttam ta’ karti jew kartun (materjal barrani), indipendentement mill-kwantità u mill-perikolu tiegħu?
                           
                        
                              (b)
                           
                           
                              Fil-każ li l-parti (a) tat-tieni domanda għandha tingħata risposta negattiva:
                              
                                           
                                       
                                       
                                          Il-preżenza ta’ materjal barrani fi skart tista’ tipprekludi, minħabba, b’mod partikolari, il-kwantità ta’ dan il-materjal, li dan l-iskart ikun jaqa’ taħt it-taqsima B 30 20, b’mod partikolari r-raba’ paragrafu tagħha, anki meta l-kundizzjonijiet tar-rekwiżit ġenerali ta’ informazzjoni tal-Anness III tar-Regolament Nru 1013/2006 ma jkunux issodisfatti, jiġifieri dan l-iskart ikun ikkontaminat b’materjal ieħor sa punt li ma jiżdidux ir-riskji assoċjati ma’ dan l-iskart b’mod suffiċjenti li jkun xieraq li dan jiġi ssuġġettat għall-proċedura ta’ notifika u ta’ kunsens bil-miktub minn qabel, fid-dawl tal-karatteristiċi perikolużi elenkati fl-Anness III tad-Direttiva 2008/98/KE (3), u sa punt li ma jimpedixxix l-irkupru ta’ dan l-iskart b’mod ambjentalment san?
                                       
                                    
                        
            
                  3.
               
               
                  Fil-każ li għall-parti (b) tal-ewwel domanda għandha tingħata risposta negattiva:
                  
                              (a)
                           
                           
                              Il-punt 3(g) tal-Anness IIIA tar-Regolament Nru 1013/2006 għandu jiġi interpretat fis-sens li t-taħlit ta’ skart ikkonċernat ma għandu jinkludi ebda materjal barrani, jiġifieri li taħlit ta’ skart ma jistax jaqa’ taħt dan il-punt jekk jinkludi skart ieħor li ma jkunx l-iskart elenkat fl-ewwel tliet paragrafi tat-taqsima B 30 20 (materjal barrani), indipendentement mill-kwantità u mill-perikolu tiegħu?
                           
                        
                              (b)
                           
                           
                              Fil-każ li għall-parti (a) tat-tielet domanda għandha tingħata risposta negattiva:
                              
                                           
                                       
                                       
                                          Il-materjal barrani li l-preżenza tiegħu ma teskludix fi kwalunkwe każ l-inklużjoni taħt il-punt 3(g) tal-Anness IIIA tar-Regolament Nru 1013/2006 jinkludi wkoll skart li, ikkunsidrat separatament, jaqa’ taħt ir-raba’ paragrafu tat-taqsima B 3020 ?
                                       
                                    
                        
            
         (1)  ĠU 2006, L 190, p. 1.
      
         (2)  Konvenzjoni ta’ Basel tat-22 ta’ Marzu 1989 dwar il-kontroll ta’ movimenti transkonfinali ta’ skart perikoluż u r-rimi tiegħu.
      
         (3)  Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (ĠU 2008, L 312, p. 3).